ત્યાર પછી સત્ય ભણાવતા. ૠત આચરણમાં મૂકવું એનું નામ સત્ય. એનાથી માનવજીવન બરાબર ચાલે. સત્યને પરમાત્મા પણ કહીએ છીએ. સત્યના મહેલ પર ચડવા માટે વ્રતની સીડીનો પણ ખ્યાલ આપતા અને એના માટે તપની ભાવનાની વાત સમજાવતા. તપ માટે ઘણી વ્યાખ્યાઓ છે. પણસહનશીલતા એ મોટામાં મોટું તપ છે. ગીતામાં કહ્યું છેઃ ‘तांस्तितिक्षस्व भारत!' સહનશીલતાથી બીજુ _ કોઈ મોટું તપ નથી. ભારતમાં ગરીબી છે પણ સાથે સહનશીલતા છે તેથી માણસ ભાંગી પડ્યો નથી. ઘણી બધી મુશ્કેલીઓની અંદર પણ આપણે જીવીએ છીએ. કર્ણને ભમરો કરડ્યો તો પણ ઊભો ન થયો એ સહનશીલતા. સીતાને કેટલાં બધાં દુઃખ પડ્યાં તો પણ સીતા પોતાના પતિ શ્રીરામને કહે છે :